24POR-312

Nafarroako Alderdi Sozialista talde parlamentarioari atxikitako Carlos Mena Blascok, Legebiltzarreko Erregelamenduak ezarritakoaren babesean, honako galdera hau egiten du, Unibertsitateko, Berrikuntzako eta Eraldaketa Digitaleko kontseilariak Osoko Bilkuran ahoz erantzun dezan:

Agroalnext nekazaritzako elikagaien planaren helburua da nekazaritzako elikagaien sektorearen eraldaketa digital eta iraunkor bikoitzari laguntzea, sektore horren lehiakortasuna areagotzeko eta Itun Berdean ezarritako klima- eta ingurumen-helburuak lortzeko eta, aldi berean, herritarrei elikagai osasuntsu, seguru, iraunkor eta eskuragarrien hornidura bermatzeko, horiek baitira EBren “Baserritik mahaira” estrategiaren helburuak.

Zer aurrerapauso, mugarri eta emaitza ari dira lortzen programan parte hartzen duten eta Nafarroak koordinatzen dituen zazpi erkidegoetako zentro teknologikoen bultzadarekin gauzatzen ari diren I+G proiektuetan?

Iruñean, 2024ko urriaren 3an

Foru parlamentaria: Carlos Mena Blasco